Document ID: /roh_data/filtered/fineweb-2-filterrobots_roh.jsonl.gz/23698

Sevgein
Pittoresc para Sevgein che schai cun ina vesta lunsch sur la val sin ina terrassa spundiva el sidost da Glion. Il Glogn fuorma il cunfin communal el vest. Tier la fracziun s'audan ils uclauns Curschetta, Isla ed il habitadi spatischau Darpinaus. Il punct il pli ault da Sevgein ei sin 1'540 m s.m. Sevgein ha pliras uniuns fetg activas: il Chor mischedau Sevgein, l'Uniun da tir Riein-Sevgein, l'Uniun da giuventetgna Sevgein, l'Uniun da dunnas Sevgein e la Gruppa da corns Péz Fess. La caplutta da pelegrinadi Sontga Fossa e la baselgia parochiala catolica da S. Tumasch ein interessants beins culturals. A Sevgein vegn discurriu principalmein sursilvan.